Ribéry miwiti kariér bal-balanipun nalika taksih umur 6 taun, piyambakipun main kanggé klub amatir FC Conti de Boulogne-sur-Mer ing bagéyan kelompok enèm.[31][32] Sasampuning main wonten klub punika sadanguning 7 taun, taun 1996 piyambakipun pindhah lan kagabung kaliyan klub profesional Lille, ingkang main wonten ing Ligue 2. Nalika kagabung kaliyan Lille, Ribéry unggul ing bidang atletik, ananging kagungan perkawis wonten ing babt tindak - tanduk wonten ing akademi, punika ingkang nyebabaken Lille lajeng medalaken piyambakipun.[31][33] Taun 2012, nalika konferensi pers sadèrèngipun tetandhingan antawising FC Bayern München kaliyan mantan klubipun, Lille, ing Liga Champions, Ribéry ngandharaken bilih piyambakipun medal saking akademi Lille amargi saweg kènging cedera sikut lan pejabat Lille sadèrèngipun ugi kapèngin ngandhapaken piyambakipun saking akademi amargi dipunraos taksih kealiten.[34] Sasampuning nilaraken Lille, Ribéry kondur dhateng kapung halamanipun saperlu kagabung kaliyan klub paling ing kutha punika, US Boulogne. Sasampuning satunggal taun namung wonten ing cadhangan, piyambakipun lajeng dipunpromosikaken dhateng tim senior. Ribéry namung main kaping sekawan wonten ing musim debutipun kaliyan Boulogne, ingkang saweg main wonten ing CFA, divisi sekawan ing liga Perancis, ingkang saged promosi dhateng divisi tiga, Championnat National.[35] Wonten ing musim kaping kalihipun sareng klub punika, ribéry main 25 pertandhingan lan damel 5 gol. Éwadéné Boulogne namung kasil mapan ing urutan kaping 17, ingkang ateges klub punika wangsul malih dhateng divisi 4. Penampilan Ribéry ingkang nengsemaken, damel piyambakipun saged pindhah dhateng klub nasional Olympique Alès.[36] Sareng kaliyan klub punika wonten ing satunggal musim, Ribéry main wonten ing 18 pertandhingan lan namung damel 1 gol.[37] Ing pungkasaning musim, éwadéné Alès mapan ing posisi ingkang aman, ananging Alès kadégradasi dhateng divisi d'Honneur, divisi 6 ing Liga Perancis, déning DNCG sasampunipun klub punika bangkrut.[38] Warta punika nyebabaken Ribééry lajeng ngawontenaken kontrak kaliyan Stade Brest, klub sanès ing Championnat National. Wonten ing Brest, Ribéry nedahaken bilih piyambakipun minangka pemain utama kanthi damel 3 gol wonten ing 35 pertandhingan liga.[39] Kinerja Ribéry kaliyan Brest saged mapanaken Brest wonten ing posisi angka kalih, saèngga saged promosi dhateng Ligue 2.[32]